Държавен вестник, бр. 100, 2018 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  100
(5) За мерки за помощ в обхвата на Закона 
за управление на средствата от европейски­
те структурни и инвестиционни фондове се 
прилага редът, посочен в чл. 26, ал. 3 от 
този закон. 
Чл. 2. Уведомяването преди предоставяне 
на нова държавна помощ цели да се определи 
дали мярката правилно е класифицирана като 
държавна помощ и коректно ли е определен 
съотносимият към мярката за държавна 
помощ режим, както и да подпомогне оси­
гуряването на процедурно съответствие. 
Чл. 3. Уведомяването на министъра на 
финансите се осъществява предварително 
преди настъпване на най-ранната от следните 
дати: датата на предоставяне на помощта 
по смисъла на § 1, т. 5 от допълнителната 
разпоредба на Закона за държавните помощи, 
датата на обявяване на процедура за канди­
датстване за помощ или датата на влизане в 
сила на правното основание за предоставяне 
на помощта.
Чл. 4. (1) Уведомяването се осъществява 
чрез предоставяне за съгласуване на докумен­
тите, свързани с предоставянето на помощта, 
по официален ред чрез деловодството на 
Министерството на финансите на два етапа:
1. етап 1 „Ранен контакт“ – за определяне 
дали мярката правилно е класифицирана 
като държавна помощ; 
2. етап 2 „Съгласуване на документите 
по мярката“ – за определяне приложимостта 
на избрания вид помощ по глава пета от 
Закона за държавните помощи с цел осигу­
ряването на процедурно съответствие. 
(2) В случаите, в които администраторът на 
помощ вече е определил, че планираната мяр­
ка представлява държавна помощ, може да 
се пристъпи директно към етап 2. 
Чл. 5. Уведомяването по етап 1 „Ранен 
контакт“ се осъществява преди разработване 
на условията по мярката чрез попълване на 
форма по образец съгласно приложението.
Чл. 6. Етап 2 „Съгласуване на документите 
по мярката“ се осъществява въз основа на 
документи и/или проекти на документи, съ­
държащи най-малко информацията по чл. 2 
от Правилника за прилагане на Закона за 
държавните помощи, приет с Постановление 
№ 183 на Министерския съвет от 2018 г. (ДВ, 
бр. 72 от 2018 г.).
Чл. 7. (1) Грешки и непълноти в документи 
и/или проекти на документи по чл. 6 за мерки 
за помощ по чл. 21 от Закона за държавните 
помощи се отстраняват от администратора 
на помощ съобразно предложените от ми­
нистъра на финансите мерки по чл. 23, ал. 1 
от Закона за държавните помощи.
(2) Администраторът може да не приеме 
изцяло или частично предложените по реда 
на чл. 23, ал. 1 от Закона за държавните 
помощи мерки от министъра на финансите, 
като в този случай се прилага чл. 23, ал. 2 
от Закона за държавните помощи. 
Чл. 8. (1) Грешки и непълноти в доку­
менти и/или проекти на документи по чл. 6 
за мерки за помощ по чл. 26 от Закона 
за държавните помощи се отстраняват от 
администратора съобразно предложените 
от министъра на финансите мерки по чл. 5, 
ал. 3 от Правилника за прилагане на Закона 
за държавните помощи. 
 (2) При непредоставяне от администратора 
на информацията, необходима за определяне 
на приложимостта на избрания вид помощ и 
за осигуряването на процедурно съответствие, 
съгласуването на мярка по чл. 26 от Закона 
за държавните помощи се преустановява.
(3) Пр еус т а новено с ъглас у ва не по 
ал. 2 може да се възобнови след предста­
вяне от администратора на изисканата ин­
формация. 
(4) При пълно или частично неприемане 
на мерките по ал. 1 се прилага чл. 14, т. 2 
от Закона за държавните помощи. В този 
случай администраторът може да прерабо­
ти мярката за помощ в такава по чл. 21 или 
32 от Закона за държавните помощи. 
Чл. 9. Всяка последваща промяна в до­
кументите по чл. 4 подлежи на повторно 
съгласуване с изключение на изменения, 
които не водят до промени в условията на 
избрания режим по държавните помощи. 
Чл. 10. (1) Съгласуването на документите 
по чл. 4 се извършва по реда на тяхното 
официално постъпване в Министерството 
на финансите.
(2) Всяко отразяване на промени в доку­
мент от вече подадени документи се осъщест­
вява в режим „проследяване на промените“.
(3) Документи по чл. 4 се предоставят за 
съгласуване на български език. 
(4) В случаите, когато се съгласуват мерки 
по чл. 26 от Закона за държавните помощи, 
документите се придружават и от контролен 
лист за съответствие по образец, който е 
достъпен на адрес: http://stateaid.minfin.bg/.
Чл. 11. В случаите, когато се предоставя 
помощ под форма, различна от субсидия, 
компенсация или безвъзмездна финансова 
помощ, администраторът на помощ включва 
в документите по чл. 4 информация за брут­
ния еквивалент на помощта или за начина 
на нейното изчисляване. 
Преходни и заключителни разпоредби
§ 1. За мерки за помощ, които са в процес 
на съгласуване с министъра на финансите, 
редът по наредбата се прилага съобразно 
етапа, на който се намират.
§ 2. Наредбата се издава на основание 
чл. 15, ал. 2 от Закона за държавните помощи.
Министър:
Владислав Горанов